Luapula
Luapula (pranc. Luapula) – upė Zambijoje ir Kongo Demokratinėje Respublikoje. Luapula laikoma vandens sistemos, sudarančios Kongo ištakas dalimi. Išteka iš Bangveulu ežero Zambijoje, maitinamo Čambešio upės, laikomos tolimiausiąja Kongo ištaka. Teka daugiausia šiaurės vakarų kryptimi, slenkstėta; upės farvateriu išvesta Zambijos ir Kongo Demokratinės Respublikos valstybės siena. Įteka į Mveru ežerą. Iš šio ištekanti Luvua laikoma šios vandens sistemos tęsiniu. Vandeningiausia tampa liūčių laikotarpiu (nuo lapkričio iki kovo arba balandžio). Laivuojama žemupyje.